**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 13.09.2019, ora 08.00 – 14.09.2019, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 14.09.2019, ora 7.00**

**RÂURI**

**Debitele au fost relativ staţionare.**

 Debitele se situează, în general, la valori cuprinse între 30-90% din mediile multianuale lunare, mai mici pe unele râuri din bazinele hidrografice: Tur, Lăpuș, Bistra, Bârzava, Tazlău, Putna, Bârlad, Jijia, pe cursurile superioare ale Crasnei și Cernei, pe cursurile inferioare ale Timișului și Carașului, pe unii afluenți ai Someșului (Ilișua, Lonea, Fizeș), Crișului Negru (Valea Roșie, Holod, Teuz), Mureșului (Iara, Vișa), Oltului superior și mijlociu (Râul Negru, Covasna, Ghimbăşel, Homorod, Breaza, Hârtibaciu) și Argeşului superior (Arefu, Vâlsan, R. Doamnei).

Nivelurile pe râuri la stațiile hidrometrice se situează sub **COTELE DE ATENȚIE.**

**Debitele vor fi relativ staționare.**

 Sunt posibile mici creşteri de niveluri şi debite pe unele râuri mici din zonele de deal şi de munte, ca urmare a precipitaţiilor, slabe cantitativ, prognozate.

 Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

**Debitul la intrarea în ţară** (secţiunea Baziaş) în intervalul 13.09 – 14.09.2019 a fost în creştere, având valoarea de 2900 m3/s, sub media multianuală a lunii septembrie (3800 m3/s).

 În aval de Porţile de Fier debitele au fost în creștere pe sectorul Gruia – Cernavodă, staționare pe sectorul Hârșova – Vadu Oii și în scădere pe sectorul Brăila – Tulcea.

**Debitul la intrarea în ţară** (secţiunea Baziaş) va fi în creştere (3100 m3/s).

În aval de Porţile de Fier debitele vor fi în creștere pe sectorul Gruia – Galaţi și staţionare pe sectorul Isaccea – Tulcea.

**2.** **Situaţia meteorologică în intervalul 13.09.2019, ora 08.00 –14.09.2019, ora 06.00**

**În ţară,** vremea s-a menținut frumoasă și caldă. Cerul a fost variabil în nordul, nord-estul și parțial în centrul țării și mai mult senin în restul teritoriului. Vântul a suflat slab și moderat. Temperaturile maxime s-au încadrat între 25 de grade la Sulina, Întorsura Buzăului și Joseni și 32 de grade la Calafat, Băile Herculane, București-Filaret, Brăila și Titu. La ora 06.00, se înregistrau valori termice cuprinse între 4 grade la Întorsura Buzăului și 20 de grade la Sulina*.*

**La Bucureşti,** vremea s-a menținut frumoasă și caldă. Cerul a fost senin, iar vântul a suflat slab și moderat. Temperatura maximă a fost de 30 de grade la Afumați, 31 de grade la Băneasa și 32 de grade la Filaret. La ora 06.00, se înregistrau 8 grade la Băneasa, 12 grade la Afumați și 14 grade la Filaret.

**3. Prognoza meteorologică în intervalul 14.09.2019, ora 08.00 –15.09.2019, ora 08.00**

**În ţară,** vremea se va răci în jumătatea de nord a țării, unde valorile termice se vor apropia de cele normale pentru această perioadă și se va menține mai caldă decât în mod normal în rest. Cerul va fi variabil, cu înnorări temporare după-amiaza și în prima parte a nopții, când trecător va ploua în zona Carpaților Orientali, local în Moldova, izolat în Maramureș, Crișana, Transilvania, iar în a doua parte a intervalului posibil și în Muntenia. Vântul va sufla slab și moderat, cu unele intensificări la munte, dar local și în restul zonelor, în special în est și în sud-est. Temperaturile maxime se vor încadra între 19 grade în nordul Moldovei și 32 de grade în sudul Olteniei, iar cele minime între 4 grade în depresiuni și 18 grade pe litoral. La începutul și la sfârșitul intervalului, cu totul izolat, vor fi condiții de ceață.

**La Bucureşti,** vremea va fi mai caldă decât în nod normal la această dată. Cerul va fi variabil, cu unele înnorări după-amiaza și în prima parte a nopții. Vântul va sufla slab și moderat, cu ușoare intensificări noaptea când, la rafală se vor atinge viteze de până la 35...40 km/h. Temperatura maximă se va situa în jurul valorii de 30 de grade, iar cea minimă va fi de 15...16 grade, mai scăzută în zona preorășenească spre 13 grade.

 ***II. CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

**ABA Mureş** revine cu informaţii referitoare la poluarea accidentală din data de 28.08.2019, a râului Galda, afluent de dreapta al râului Mureş, la confluența cu râul Mureș, în zona localității Sântimbru-județul Mureș, fenomen manifestat printr-o apă de culoare închisă, tulbure și urât mirositoare.

Cauza poluării a fost datorită apei uzate evacuată prin conducta de evacuare GV2 aparținând abatorului de păsări SC TRANSAVIA SA Oiejdea.

Analize efectuate in L.C.A. Alba Iulia pentru probele prelevate în intervalul 28-29.08.2019

|  |  |  |  |  |  |  |
| --- | --- | --- | --- | --- | --- | --- |
| Nr.crt | Denumire sectiune prelevare data/ora prelevarii **/** **indicatori analizati** | Râul Galda-amonte confl. r. Mureș (aprox. 4 km aval de evacuare Transavia)**28.08.2019** **ora 1410** | Pârâul Cricău-amonte evac. GV2 (cca 300m) **29.08.2019** **ora 1230** | SC TRANSAVIA SA Abator Oiejdea-conductă evacuare GV2 in pr. Cricău**29.08.2019** **ora 1040**  | Râul Galda-aval confl. pr. Cricău (la 20 m) **29.08.2019** **ora 1200** | Limite admise evacuareconf. Aut 70/2019 - 2026 |
| 1 | pH(temp.de masurareoC) | 8.11(tmas-23OC) | 7.8 (tmas-21.2OC) | 8.3(tmas-24.8OC) | 7.9 (tmas-21.4OC) | **6.5 – 8.5** |
| 2 | Conductivitate electrica **\***µs/cm | 487 | 1005 | - | 501 | **-** |
| 3 | Amoniumg N /L | 4,86mg N /L | 2,18mg N /L | 73.4mg NH4+/L  | 4,85mg N /L | **2** **mg NH4+/L** |
| 4 | CCO-Cr**\***mg/L | 187,5mg/L | 19,2mg/L | 269mg/L | 48mg/L | **125**mg/L |
| 5 | CBO5mg/L | - | - | 122,9mg/L | - | **25**mg/L |
| 6 | O2mg/L | 6,84mg/L | 6,5mg/L | - | 7,2mg/L | **-** |
| 7 | Saturație O2\*% | 80,5% | 74,5% | - | 86,8% | **-** |
| 8 | Reziduu filtrabil (105oC)mg/L | - | 640mg/L | 294mg/L | 356mg/L | **2000**mg/L |
| 9 | Materii în suspensiemg/L | 178mg/L | 80mg/L | 132mg/L | 64mg/L | **35**mg/L |
| 10 | DetergentimgMBAS/L | - | **-** | 0,414 | - | **0,5**mg/L |

Personalul S.G.A. Alba s-a deplasat la fața locului pentru investigații.

S-a identificat faptul că la confluența cu râul Galda apa pârâului Cricău este închisă la culoare, neagră, tulbure.

Amonte de confluență, pe pârâul Cricău se descarcă conducta de evacuare GV2 aparținând SC Transavia SA Abator Oiejdea. Proba de apă recoltată de la evacuarea prin GV2 prezintă o încărcare cu substanțe poluante având concentrații care depășesc limitele de evacuare impuse prin Autorizatia G.A. nr. 70/2019. Acesti indicatori sunt: amoniu 73,4 mgNH4/l, CCO-Cr 269 mg/l, CBO5 122,9 mg/l, MTS 132 mg/l.

Au fost recoltate probe de apă din râul Galda și din pârâul Cricău, precum și apă uzată evacuată din incinta SC Transavia SA –Abator de păsări Oiejdea după cum urmează:

-din conducta de evacuare pluvial, GV2 (apa provenită de la instalațiile de producere abur și frig, aparținătoare unității, precum și apa pluvială din zona unde este amplasată treapta chimică a stației de epurare). Recoltarea s-a efectuat în prezența reprezentanților unității din pârâul Cricău -amonte de evacuarea GV2, la cca 300 m şi din râul Galda -aval de confluența cu pârâul Cricău, la cca 20 m.

Personalul SGA Alba Iulia, împreună cu reprezentanţi de la GNM – CJ Alba s-au deplasat pe teren in zilele de 28 și 29 august, în zona loc. Sîntimbru și amonte de loc. Sîntimbru.

Cercetarea a început pe zona indicată de un localnic din Sîntimbru.

La 28.08.2019 a fost identificat tronsonul din pârâul Cricău pe care apa prezenta culoare neagră, tulbure. Deoarece în data de 28.08.2019 nu s-a identificat sursa de poluare, s-a recoltat probă de apă doar de pe râul Galda-amonte confl. r. Mureș (locaţia indicată prin sesizarea făcută de localnic).

La 29.08.2019 au fost convocați la fața locului reprezentanții agentului economic care are limita de proprietate pe malul pârâului Cricău : SC Transavia SA –Abator de păsări Oiejdea, pentru clarificarea circumstanţelor care au determinat poluarea.

**ABA Mureş** informează despre **o poluare accidentală** de la **12.09.2019, observată la ora 16.00, pe pârâul Pocloş, la podul de pe strada Libertăţi din Mun. Târgu Mureş, jud Mureş, posibil cu vopsea lavabilă,** care se observa şi pe zidul de sprijin.

**A.B.A. Mureș și G.N.M.-C.J. Harghita** revin cu informaţii referitoare la poluarea din data de 12.09.2019, în jurul orei 13:00, în urma unei defecţiuni la compresorul de la staţia de epurare a operatorului S.C. Harviz S.A. din comuna Brădești, datorită căruia s-a produs o evacuare de ape uzate cu turbiditate mare și miros specific în râul Târnava Mare. S-a lucrat la punerea în funcţiune a compresorului de rezervă. Personalul S.G.A. Harghita s-a deplasat la faţa locului pentru investigaţii și prelevare de probe de apă din cursul de apă râul Târnava Mare, la circa 20m distanţă aval de emisarul evacuat din Staţia de epurare. Defecţiunea a fost remediată după circa 2 ore de la constatare, iar poluarea cu caracter accidental a încetat.

**2.3. Pe Marea Neagră**

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate la 12.09.2019, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

**GNM CJ Dâmboviţa** şi **APM Dâmboviţa** informează telefonic despre producerea **unui incendiu, lângă rampa ecologică de depozitare a deşeurilor, din com. Aninoasa, jud Dâmboviţa, aprins de persoane necunoscute, pe 100 mp de deşeuri din cauciuc în volum de 8 mc, produs la 13.09.19, ora 12.00**. Pompierii ISU Dâmboviţa au acţionat la faţa locului pentru stingerea incendiului.

1. **În domeniul solului şi vegetaţiei**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

 **3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 11.09.2019 - 12.09.2019 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIERECȚIA DE COMUNICARE ȘI RESURSE UMANE